अध्यक्ष एवं प्रबंध निदेशक श्री नंद लाल शर्मा ने माननीय सचिव विद्युत को बताया कि इस कार्यालय परिसर का डिजाइन हरित भवन की संकल्पना के साथ किया गया है। इस भवन का बिल्ट-उप एरिया 15200 वर्ग मीटर है जिसमें 500से अधिक कर्मचारियों के बैठने की व्यवस्था की गयी है । इसमें ऊर्जा की जरूरतें पूरी करने के लिए 100 किलोवाट सौर उर्जा प्रणाली एवं 40 किलोवाट सौर वाटर हीटिंग प्रणाली जैसी कई विशेषताएं हैं। वेस्ट वॉटर कोरिसाइकल करने के लिए 90,000 लिटर प्रतिदिन की क्षमता का सीवरेज ट्रीटमेंट सयंत्र भी स्थापित है।इस कार्यालय परिसर में ठोस जैविक कचरे के निपटान के लिए 250 किलो ग्राम प्रतिदिन की क्षमता की कम्पोस्टिंग मशीन और जल संरक्षण के लिए 50,000 लीटर क्षमता की रेन-वॉटर हार्वेस्टिंग प्रणाली भी लगी है।